Sitora Harimau Jadian

Sitora Harimau Jadian ialah sebuah filem genre drama dan seram Malaysia yang ditayangkan pada 30 November 1964 dengan arahan P. Ramlee. Filem ini ditayangkan lakonan oleh beliau sendiri sebagai Dr. Affendi, Mahmud Jun sebagai Sitora, Rosmawati sebagai Naemah, Ali Rahman sebagai Tuan OCPD dan turut serta Minah Hashim dan Fazliyaton. 

Filem ini merupakan filem arahan P. Ramlee terawal di bawah Merdeka Film Productions di Kuala Lumpur setelah berhijrah dari Malay Film Productions di Singapura. Filem ini telah dikategorikan sebagai filem yang hilang atau musnah, dikhabarkan berpunca kerana banjir serta mungkin juga keadaan bilik simpanan yang tidak baik.

Barisan pelakon

Pelakon utama
 P. Ramlee sebagai Dr. Effendi 
 Fazliyaton sebagai Naemah
 Mahmud Jun sebagai Tok Bomoh/Sitora 

Pelakon pembantu
 Yusoff Surya sebagai OCPD Mutalib
 Minah Hashim sebagai Mak Limah
 Nyak Osman sebagai Penghulu Kampung Kiambang
 Rosmawati sebagai Ramlah, isteri OCPD
 Idris Hashim sebagai Pendekar Amin
 Ali Rahman sebagai Dr. Abu Bakar
 Minah June sebagai Mak Minah

 Penerbitan 
Filem ini pada awalnya terbit insiprasi ketika P. Ramlee dan rakannya, Ramli Kecil, berjalan-jalan berdekatan Zoo Negara yang hampir dengan studio Merdeka Film Productions sesudah beliau berhijrah ke Kuala Lumpur, di mana P. Ramlee kemudiannya berjenaka tentang bayangan jikalau harimau yang dijaga di Zoo Negara terlepas lalu membaham mereka. Nama sang harimau, "Sitora", terbit daripada perkataan tora, perkataan Jepun bagi harimau.

Ulasan kritis
Ketika filem ini ditayangkan, ia dikritik oleh wartawan kerana konsep filem ini dianggap terlalu awal di Malaysia ketika dahulu. Filem ini dikatakan adalah gabungan drama Melayu dan konsep filem seram komedi Werewolf of London. Selain itu, filem tersebut juga diktritik oleh para wartawan kerana dikatakan tidak setanding dengan filem-filemnya di Singapura, terutamanya tanpa rakan sekerja kuat P. Ramlee untuk membantunya.

 Rujukan 

Pautan luar
 Si Tora Harimau Jadian / 1964 - Filem Malaysia

Kategori:Filem 1964
Kategori:Filem Malaysia tahun 1964
Kategori:Filem drama Malaysia
Kategori:Filem seram Malaysia
Kategori:Filem bahasa Melayu
Kategori:Filem arahan P. Ramlee